Šviesos terapija

Šviesos terapija arba fototerapija – gydymas šviesa. Gydymo įranga apima šviesos diodus, lazerius, liuminescencines lempas bei didelio galingumo kaitrines lempas. Naudojama tiek vienspalvė (vieno bangos ilgio), tiek viso regimojo spektro (dienos) šviesa. Gydymas šviesa pasitelkiant fotosensibilizatorius vadinamas fotodinamine terapija.

Šviesos terapija naudojama gydyti daugelį susirgimų, nuo jaunatvinių spuogų bei kitų odos ligų iki nuotaikos sutrikimų, žaizdų ir navikų. Moksliniai tyrimai rodo jog šviesos terapija yra efektyvi gydant vienus susirgimus, tačiau gali būti neefektyvi ar netgi žalinga gydant kitus susirgimus.

 Vėžiniai susirgimai 
Šiuo metu neužtenka įrodymų jog viso regimojo spektro šviesa arba vienspalvė šviesa turėtų kokį nors teigiamą poveikį gydant navikusAmerikos Vežio Draugija .

 Fotodinaminė terapija 

Kai kurių vėžio formų bei kitų navikų gydymui sukurti ir kuriami fotodinaminės terapijos metodaiPhotodynamic Therapy Lukšienė Ž. (1998) Fotodinaminė terapija - naujas vėžio gydymo metodas Streckytė G., Rotomskis R. (2001) Fotosensibilizuotoji navikų terapija: mitas ar tikrovė?. Skirtingai nuo paprasto gydymo apšviečiant, fotodinaminės terapijos metu ląstelių jautrumo šviesai padidinimui naudojami fotosensibilizatoriai. Tai tam tikros medžiagos, kurias galima sužadinti (perkelti į aukštesnį energijos lygmenį) tam tikru šviesos bangos ilgiu. Sužadintas fotosensibilizatorius atiduoda savo energiją navike esančiam molekuliniam deguoniui. Taip susidaro singuletinis deguonis – itin agresyvi cheminė deguonies atmaina, kuri labai greitai reaguoja su šalimais esančiomis biologinėmis molekulėmis ir per apoptozę bei nekrozę jas sunaikina. 

Vėžio gydymas pradedamas dažniausiai į kraują sušvirkščiant fotosensibilizatorių kuris pasiskirsto po ląsteles visame organizme. Praėjus 24-72 val. po patekimo į organizmą, didžioji jo dalis būna palikusi sveikas ląsteles, tačiau navikinėse ląstelėse jų koncentracija išlieka pakankamai didelė.

 Odos ligos 
 Jaunatviniai spuogai 

Šviesos terapija yra efektyvi gydant jaunatvinius spuogus. Izraelio mokslininkų atliktas tyrimas rodo, jog po keturių gydymo seansų atliktų kas dvi savaites 85 % pacientų spuogų sumažėjo bent dvigubai, o 20 % pacientų spuogų išliko vos 10 %Jaunatvinių spuogų gydymas šviesos terapija. Monica Elman, MD, Joseph Lebzelter, PHD. Dermatology and Lasers Clinic, Tel Aviv, Israel.

 Grybeliniai susirgimai 

Nauji tyrimai rodo, jog gydymas šviesa gali būti efektyvus kovojant su odos grybeliniais susirgimaisLight therapy may combat fungal infections, new evidence suggests. BIO-MEDICINE.ORG .

 Žaizdos 
Airijoje atliktas tyrimas su pelėmis rodo, jog priešingai nei seniau manyta, žaizdų gydymas vienspalve šviesa ne sutrumpina bet ženkliai prailgina gijimo trukmęEffect of low intensity monochromatic light therapy (890 nm) on a radiation-impaired, wound-healing model in murine skin.

 Nuotaikos ir miego sutrikimai 

JAV Psichiatrijos Asociacija išanalizavusi nuo 1975 iki 2003 m. JAV atliktus šviesos terapijos klinikinius tyrimus nuotaikos sutrikimams gydyti nustatė jog nors dauguma (87 %) tyrimų adekvačiai neįvertino placebo efekto bei kitų trukdžių galinčių įtakoti rezultatus, likę 13 % tyrimų leidžia daryti išvadą jog gydymas šviesa yra efektyvus gydant nesezoninę depresiją. Efektyvumas prilygsta farmakologiniams antidepresantamsThe Efficacy of Light Therapy in the Treatment of Mood Disorders: A Review and Meta-Analysis of the Evidence. American Psychiatric Association .

Japonijos mokslininkų atliktas tyrimas nustatė jog pagyvenusiems žmonėms ženkliai sumažėja miego sutrikimai reguliariai rytais taikant šviesos terapijąMorning bright light therapy for sleep and behavior disorders in elderly patients with dementia.

 Chroniški sąnarių skausmai 

2001 m. JAV atlikta klinikinių tyrimų analizė parodė, jog tuo metu nepakako įrodymų, kad šviesos terapija būtų efektyvi gydant chroniškus sąnarių skausmusAcupuncture, Transcutaneous Electrical Nerve Stimulation, and Laser Therapy in Chronic Pain.

 Šalutiniai poveikiai bei kontraindikacijos 

1998 m. atliktas tyrimas rodo jog 45 % pacientų po trumpalaikio gydymo 10 tūkst. liumenų viso regimojo spektro lempomis skundėsi galvos skausmais ir regėjimo sutrikimais Side Effects of Short-Term 10,000-Lux Light Therapy . Šie šalutiniai poveikiai truko neilgai ir buvo mažiau reikšmingi nei teigiamas gydomasis poveikis. Kitas tyrimas atliktas 1999 m. nustatė, jog po gydymo šviesos terapija dalis pacientų patyrė galvos skausmus, pykinimą bei regėjimo problemas (šokinėjantis vaizdas)Practical Aspects of Light Therapy.

Pagrindinės šviesos terapijos kontraindikacijosLight Therapy Diagnostic Indications and Contraindications:

 Akių susirgimai su fototoksiškumo rizika
 Polinkis į maniją
 Odos jautrumas stipriai šviesai
 Vaistų ar vaistažolių, turinčios fotosensibilizatorių, pvz., paprastoji jonažolė, vartojimas.

 Nuorodos 

Kategorija:Gydymo metodai